title: Padomes Lēmums 2014/125/KĀDP ( 2014. gada 10. marts ), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

text:
               11.3.2014

               LV

               Eiropas Savienības Oficiālais Vēstnesis

               L 70/22

      PADOMES LĒMUMS 2014/125/KĀDP
   (2014. gada 10. marts),
   ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2013. gada 23. decembrī pieņēma Padomes Lēmumu 2013/798/KĀDP par ierobežojošiem pasākumiem pret Centrālāfrikas Republiku. (1)

               (2)

               Apvienoto Nāciju Organizācijas Drošības padome 2014. gada 28. janvārī pieņēma Rezolūciju 2134 (2014).

               (3)

               Apvienoto Nāciju Organizācijas Drošības padomes Rezolūcija (ANO DPR) 2134 (2014) ietver prasību veikt pasākumus, lai piemērotu ceļošanas ierobežojumus, kā arī iesaldētu to personu un vienību līdzekļus un aktīvus, uz kurām atbilstoši ANO DPR 2134 (2014) noteiktajiem kritērijiem norādīs komiteja, kas izveidota saskaņā ar ANO DPR 2127 (2013) 57. punktu.

               (4)

               Ar ANO DPR 2134 (2014) arī atkārtoti apstiprina un paplašina ieroču embargo, kas tika noteikts ar ANO DPR 2127 (2013). Turklāt ar ANO DPR 2134 (2014) nosaka, ka ieroču embargo nepiemēro piegādēm, kuras paredzētas izmantot tikai Eiropas Savienības operācijā Centrālāfrikas Republikā (EUFOR RCA) vai minētās operācijas atbalstam.

               (5)

               Papildus ir nepieciešams grozīt atkāpes darbības jomu attiecībā uz tāda bruņojuma un ar to saistītu materiālu pārdošanu, piegādi, nodošanu vai eksportu, kas ir paredzēts tikai Miera konsolidācijas misijas Centrālāfrikas Republikā (MICOPAX), Āfrikas valstu organizētās starptautiskās palīdzības misijas Centrālāfrikas Republikā (MISCA), Apvienoto Nāciju Organizācijas miera veicināšanas integrētā biroja Centrālāfrikas Republikā (BINUCA) un tā apsardzes vienības, Āfrikas Savienības Reģionālās operatīvās grupas (AU-RTF), Centrālāfrikas Republikā izvietoto Francijas spēku un EUFOR RCA atbalstam un lietošanai, lai iekļautu tehniskas un finansiālas palīdzības sniegšanu.

               (6)

               Lai īstenotu konkrētus pasākumus, ir vajadzīga turpmāka Savienības rīcība.

               (7)

               Lēmums 2013/798/KĀDP tāpēc būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2013/798/KĀDP groza šādi:

               1)

               lēmuma 2. panta 1. punkta a) apakšpunktu aizstāj ar šādu:

                           “a)

                           tāda bruņojuma un ar to saistītu materiālu pārdošanai, piegādei, nodošanai vai eksportam, un tādas ar to saistītas tehniskas palīdzības vai finansējuma un finansiālas palīdzības sniegšanai, kas ir paredzēta vienīgi Miera konsolidācijas misijas Centrālāfrikas Republikā (MICOPAX), Āfrikas valstu organizētās starptautiskās palīdzības misijas Centrālāfrikas Republikā (MISCA), Apvienoto Nāciju Organizācijas miera veicināšanas integrētā biroja Centrālāfrikas Republikā (BINUCA) un tā apsardzes vienības, Āfrikas Savienības Reģionālās operatīvās grupas (AU-RTF), Centrālāfrikas Republikā izvietoto Francijas spēku un Eiropas Savienības operācijas Centrālāfrikas Republikā (EUFOR RCA) atbalstam un lietošanai.”;

               2)

               iekļauj šādus pantus:
               “2.a pants
               1.   Dalībvalstis veic visus vajadzīgos pasākumus, lai nepieļautu, ka dalībvalstu teritorijā ieceļo vai to šķērso tranzītā personas, kuras saskaņā ar ANO DPR 2127 (2013) 57. punktu izveidotā Sankciju komiteja (turpmāk “Komiteja”) norādījusi kā personas, kas iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas posma vienošanās, vai kas apdraud vai traucē politiskās pārejas procesu, tostarp pāreju uz brīvām un godīgām demokrātiskām vēlēšanām, vai kas veicina vardarbību; minētais tostarp attiecas uz personām, kuras:

                           a)

                           pārkāpj ieroču embargo, kas noteikts ANO DPR 2127 (2013) 54. punktā un šā lēmuma 1. pantā, vai ir tieši vai netieši piegādājušas, pārdevušas vai nodevušas bruņotiem vai noziedzīgiem grupējumiem Centrālāfrikas Republikā, vai ir saņēmušas bruņojumu vai jebkādus ar to saistītus materiālus, vai jebkādas tehniskas konsultācijas, apmācību vai palīdzību, tostarp finansējumu vai finansiālu palīdzību, kas saistīta ar bruņoto vai noziedzīgo grupējumu vardarbību Centrālāfrikas Republikā;

                           b)

                           ir iesaistītas tādu darbību plānošanā, vadīšanā vai veikšanā, ar kurām tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbības saistītas darbības, vardarbības vēršana pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām, kā arī nolaupīšana un piespiedu pārvietošana.

                           c)

                           vervē vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskās tiesības;

                           d)

                           sniedz atbalstu bruņotiem vai noziedzīgiem grupējumiem, nelikumīgi izmantojot dabas resursus, tostarp dimantus un savvaļas dzīvniekus, un savvaļas dzīvnieku izcelsmes produktus Centrālāfrikas Republikā;

                           e)

                           kavē humānās palīdzības sniegšanu Centrālāfrikas Republikā vai piekļuvi humānai palīdzībai, vai tās sadali Centrālāfrikas Republikā;

                           f)

                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērstas pret ANO misijām vai starptautisko drošības klātbūtni, tostarp pret BINUCA, MISCA, Eiropas Savienības operāciju (EUFOR RCA) un citiem to atbalstošiem spēkiem;

                           g)

                           ir Komitejas norādītas vienības vadītāji vai ir to atbalstījuši, vai darbojušies šādas vienības interesēs, tās vārdā vai vadībā,

                     saskaņā ar šā lēmuma pielikumā izklāstīto uzskaitījumu.
               2.   Ar 1. punktu dalībvalstij netiek uzlikts par pienākumu aizliegt saviem valstspiederīgajiem ieceļot tās teritorijā.
               3.   Šā panta 1. punktu nepiemēro, ja ieceļošana vai teritorijas šķērsošana ir nepieciešama, lai īstenotu tiesvedību.
               4.   Šā panta 1. punktu nepiemēro, ja Komiteja katrā atsevišķā gadījumā konstatē, ka:

                           a)

                           ceļojums ir pamatots ar humāno vajadzību apsvērumiem, tostarp reliģiska pienākuma apsvērumiem;

                           b)

                           izņēmums sekmētu miera un valsts mēroga samierināšanas mērķus Centrālāfrikas Republikā, kā arī stabilitāti reģionā.

                     5.   Gadījumos, ja saskaņā ar 3. vai 4. punktu dalībvalsts atļauj ieceļot tās teritorijā vai šķērsot tranzītā tās teritoriju personām, kas minētas pielikumā, atļauja ir derīga tikai tam mērķim, kam tā ir izsniegta, un personām, kuras tajā norādītas.
               2.b pants
               1.   Iesaldē visus līdzekļus un saimnieciskos resursus, kas tieši vai netieši pieder, vai ko tieši vai netieši kontrolē personas vai vienības, kuras Komiteja norādījusi kā tādas, kas iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas posma vienošanās, vai kas apdraud vai traucē politiskās pārejas procesu, tostarp pāreju uz brīvām un godīgām demokrātiskām vēlēšanām, vai kas veicina vardarbību; minētais tostarp attiecas uz personām un vienībām, kas:

                           a)

                           pārkāpj ieroču embargo, kas noteikts ANO DPR 2127 (2013) 54. punktā un šā lēmuma 1. pantā, vai ir tieši vai netieši piegādājušas, pārdevušas vai nodevušas bruņotiem vai noziedzīgiem grupējumiem Centrālāfrikas Republikā, vai ir saņēmušas bruņojumu vai jebkādus ar to saistītus materiālus, vai jebkādas tehniskas konsultācijas, apmācību vai palīdzību, tostarp finansējumu vai finansiālu palīdzību, kas saistīta ar bruņoto vai noziedzīgo grupējumu vardarbību Centrālāfrikas Republikā;

                           b)

                           ir iesaistītas tādu darbību plānošanā, vadīšanā vai veikšanā, ar kurām tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbības saistītas darbības, vardarbīga vēršanās pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām, kā arī nolaupīšana un piespiedu pārvietošana;

                           c)

                           vervē vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskām tiesības;

                           d)

                           sniedz atbalstu bruņotiem vai noziedzīgiem grupējumiem, nelikumīgi izmantojot dabas resursus, tostarp dimantus un savvaļas dzīvniekus, un savvaļas dzīvnieku izcelsmes produktus Centrālāfrikas Republikā;

                           e)

                           kavē humānās palīdzības sniegšanu Centrālāfrikas Republikā vai piekļuvi humānai palīdzībai, vai tās sadali Centrālāfrikas Republikā;

                           f)

                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērstas pret ANO misijām vai starptautisko drošības klātbūtni, tostarp pret BINUCA, MISCA, Eiropas Savienības operāciju (EUFOR RCA) un citiem to atbalstošiem spēkiem;

                           g)

                           ir Komitejas norādītas vienības vadītāji, ir snieguši tai atbalstu, vai darbojušies šādas vienības interesēs vai tās vārdā, vai vadībā;

                     vai personas vai vienības, kas darbojas minēto līderu interesēs vai to vadībā; vai tiem piederošas vai to kontrolē esošas vienības.
               Šajā punktā minētās personas un vienības ir uzskaitītas pielikumā.
               2.   Nekādus līdzekļus, finanšu aktīvus vai saimnieciskos resursus nedara tieši vai netieši pieejamus 1. punktā minētajām personām un vienībām vai to interesēs.
               3.   Dalībvalsts var pieļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem un saimnieciskajiem resursiem, ja:

                           a)

                           tie nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, medikamentiem un medicīnisko aprūpi, nodokļu, apdrošināšanas prēmiju un komunālo pakalpojumu maksājumus;

                           b)

                           tie paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

                           c)

                           tie ir paredzēti vienīgi, lai segtu komisijas maksu vai apkalpošanas maksu par iesaldēto līdzekļu, citu finanšu aktīvu vai saimniecisko resursu pastāvīgu parastu turēšanu vai pārvaldību;

                     pēc tam, kad attiecīgā dalībvalsts nosūtījusi Komitejai paziņojumu par nodomu vajadzības gadījumā atļaut pieeju šādiem līdzekļiem un saimnieciskajiem resursiem un, ja Komiteja piecu darba dienu laikā pēc šāda paziņojuma nav pieņēmusi negatīvu lēmumu.
               4.   Dalībvalstis var arī atļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem un saimnieciskajiem resursiem, ja:

                           a)

                           tie ir vajadzīgi ārkārtas izdevumiem, pēc tam, kad attiecīgā dalībvalsts ir nosūtījusi paziņojumu Komitejai un Komiteja to ir apstiprinājusi;

                           b)

                           uz tiem attiecas tiesisks, administratīvs vai arbitrāžas noteikts apgrūtinājums vai spriedums; tādā gadījumā līdzekļus un saimnieciskos resursus var izmantot, lai apmierinātu šādu apgrūtinājumu vai spriedumu, ar nosacījumu, ka apgrūtinājums vai spriedums stājies spēkā pirms 2014. gada 28. janvāra un tas nav šajā punktā minētās personas vai vienības interesēs, un ka attiecīgā dalībvalsts par to ir informējusi Komiteju.

                     5.   Šā panta 1. punkts neliedz sarakstā iekļautai personai vai vienībai veikt maksājumu saskaņā ar līgumu, kas noslēgts pirms šādas personas vai vienības iekļaušanas sarakstā, ar noteikumu, ka attiecīgā dalībvalsts ir konstatējusi, ka šo maksājumu tieši vai netieši nesaņems kāda no 1. punktā minētajām personām vai vienībām, un pēc tam, kad attiecīgā dalībvalsts ir paziņojusi Komitejai savu nodomu veikt vai saņemt šādu maksājumu vai vajadzības gadījumā atļaut līdzekļu vai saimniecisko resursu atbrīvošanu šim nolūkam 10 darba dienas pirms šādas atļaujas došanas.
               6.   Šā panta 2. punktu nepiemēro iesaldētu kontu papildināšanai:

                           a)

                           ar procentiem vai citiem ienākumiem no minētajiem kontiem, vai

                           b)

                           ar maksājumiem, kuri paredzēti līgumos, nolīgumos vai saistībās, kas noslēgtas vai radušās pirms dienas, kad uz minētajiem kontiem sāka piemērot šajā lēmumā noteiktos ierobežojošos pasākumus;

                     ar nosacījumu, ka visiem šādiem procentu ienākumiem, citiem ieņēmumiem un maksājumiem turpina piemērot 1. punktu.
               2.c pants
               Padome izstrādā un groza pielikumā ietverto sarakstu saskaņā ar Apvienoto Nāciju Organizācijas Drošības padomē vai Komitejā izlemto.
               2.d pants
               1.   Ja ANO Drošības padome vai Komiteja norāda personu vai vienību, Padome šādu personu vai vienību iekļauj pielikumā. Padome savu lēmumu, tostarp pamatojumu personas vai vienības iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot šādai personai vai vienībai iespēju paust savus apsvērumus.
               2.   Ja ir iesniegti apsvērumi vai ja ir iesniegti jauni būtiski pierādījumi, Padome pārskata savu lēmumu un attiecīgi informē šo personu vai vienību.
               2.e pants
               1.   Pielikumā iekļauj ANO Drošības padomes vai Komitejas sniegtu pamatojumu personu un vienību iekļaušanai sarakstā.
               2.   Pielikumā arī iekļauj, ja iespējams, ANO Drošības padomes vai Komitejas sniegtu informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var ietvert vārdus, tostarp pieņemtos vārdus, dzimšanas datumu un vietu, valstspiederību, pases un personas apliecības numuru, dzimumu, adresi, darbības jomu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un uzņēmējdarbības vietu. Pielikumā norāda arī datumu, kad ANO Drošības padome vai Komiteja to ir iekļāvusi sarakstā.”

               3)

               lēmumam pievieno pielikumu, kā norādīts šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 10. martā

            Padomes vārdā –

            priekšsēdētājs

         G. VROUTSIS

      (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).

      PIELIKUMS

            "PIELIKUMS

               2.a pantā minēto personu un 2.b pantā minēto personu un vienību saraksts

                        A.

                        Personas

                        B.

                        Vienības".


title: 2014/360/ES: Eiropas Centrālās bankas Lēmums ( 2014. gada 14. aprīlis ) par Administratīvās pārskatīšanas padomes izveidošanu un tās darbības noteikumiem (ECB/2014/16)

text:
               14.6.2014

               LV

               Eiropas Savienības Oficiālais Vēstnesis

               L 175/47

         EIROPAS CENTRĀLĀS BANKAS LĒMUMS
   (2014. gada 14. aprīlis)
   par Administratīvās pārskatīšanas padomes izveidošanu un tās darbības noteikumiem

      (ECB/2014/16)

      (2014/360/ES)

   EIROPAS CENTRĀLĀS BANKAS PADOME,
   ņemot vērā Padomes Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 24. pantu,
   tā kā:

               (1)

               Saskaņā ar Regulas (ES) Nr. 1024/2013 24. panta 1. punktu Administratīvā pārskatīšanas padome veic to lēmumu iekšēju administratīvu pārskatīšanu, ko pieņēmusi Eiropas Centrālā banka (ECB), īstenojot pilnvaras, kas tai piešķirtas ar Regulu (ES) Nr. 1024/2013, pēc tam, kad ir iesniegts pārskatīšanas pieprasījums saskaņā ar 24. panta 5. punktu.

               (2)

               Saskaņā ar Regulas (ES) Nr. 1024/2013 24. panta 10. punktu ECB pieņems Administratīvās pārskatīšanas padomes darbības noteikumus, kurus darīs publiski pieejamus.

               (3)

               Saskaņā ar Regulas (ES) Nr. 1024/2013 24. panta 11. punktu Administratīvās pārskatīšanas padomes izveidošana neskar tiesības ierosināt tiesvedību Eiropas Savienības Tiesā saskaņā ar Līgumiem.

               (4)

               Pārskatīšana, ko veic Administratīvās pārskatīšanas padome, ir fakultatīva pārskatīšana, kas attiecas uz personām, kurām ir adresēts ECB lēmums saskaņā ar Regulu (ES) Nr. 1024/2013, vai kuras minētais lēmums skar tieši un individuāli, pirms tiesvedības ierosināšanas Tiesā,

         IR PIEŅĒMUSI ŠO LĒMUMU.
   IEVADA NODAĻA
   1. pants
   Papildinošais raksturs
   Šis lēmums papildina Eiropas Centrālās bankas Reglamentu. Šajā lēmumā termini lietoti tādā nozīmē, kāda tiem ir Eiropas Centrālās bankas Reglamentā.
   I NODAĻA

      ADMINISTRATĪVĀS PĀRSKATĪŠANAS PADOME

   2. pants
   Izveidošana
   Ar šo tiek izveidota Administratīvās pārskatīšanas padome (turpmāk – “Administratīvā padome”).
   3. pants
   Sastāvs
   1.   Administratīvās padomes sastāvā ir pieci locekļi, kurus saskaņā ar 3. punktā paredzētajiem noteikumiem aizstāj divi aizstājēji.
   2.   Administratīvās padomes locekļi un divi aizstājēji ir personas – dalībvalstu valstpiederīgie, kurām ir nevainojama reputācija un kuras var apliecināt pietiekami augsta līmeņa atbilstīgas zināšanas un darba pieredzi (tostarp pieredzi uzraudzības jomā) banku vai citu finanšu pakalpojumu jomā. Tie nedrīkst būt ne ECB pašreizējie darbinieki, ne arī tādu valsts kompetento iestāžu vai citu valsts vai Savienības iestāžu, struktūru, biroju un aģentūru darbinieki, kas ir iesaistītas to uzdevumu veikšanā, kurus ECB veic saskaņā ar Regulu (ES) Nr. 1024/2013.
   3.   Divi aizstājēji īslaicīgi aizstāj Administratīvās padomes locekļus īslaicīgas darba nespējas, nāves, atkāpšanās vai atcelšanas no amata gadījumā vai gadījumos, kad konkrēta pārskatīšanas pieprasījuma kontekstā pastāv pamatoti iemesli nopietnām bažām par interešu konflikta esamību. Interešu konflikts rodas tad, ja Padomes loceklim ir privātas vai personīgas intereses, kas var ietekmēt vai var šķietami ietekmēt to pienākumu neatkarīgu un objektīvu izpildi.
   4. pants
   Iecelšana amatā
   1.   Administratīvās padomes locekļus un divus aizstājējus ieceļ ECB Padome, nodrošinot pēc iespējas atbilstošāku ģeogrāfisko līdzsvaru un dzimumu līdzsvaru visās dalībvalstīs.
   2.   Pēc tam, kad Eiropas Savienības Oficiālajā Vēstnesī ir publicēts atklāts uzaicinājums iesniegt piedāvājumus, ECB Valde pēc Uzraudzības valdes uzklausīšanas iesniedz ECB Padomei Administratīvās padomes locekļu kandidātu un divu aizstājēju sarakstu ne vēlāk kā vienu mēnesi pirms ECB Padomes sanāksmes, kurā tiks pieņemts lēmums par iecelšanu.
   3.   Administratīvās padomes locekļu un divu aizstājēju pilnvaru termiņš ir pieci gadi, un to var vienu reizi pagarināt.
   4.   Administratīvās padomes locekļi un divi aizstājēji rīkojas neatkarīgi un sabiedrības interesēs. Uz viņiem neattiecas nekādi norādījumi un viņi iesniedz publisku saistību deklarāciju un publisku deklarāciju par jebkādām tiešām vai netiešām interesēm, kuras varētu uzskatīt par tādām, kas ietekmē viņu neatkarību, vai par šādu interešu neesamību.
   5.   ECB Padome nosaka Administratīvās padomes locekļu un divu aizstājēju iecelšanas noteikumus un nosacījumus.
   5. pants
   Priekšsēdētājs un priekšsēdētāja vietnieks
   1.   Administratīvā padome izraugās tās priekšsēdētāju un priekšsēdētāja vietnieku.
   2.   Priekšsēdētājs nodrošina Administratīvās padomes darbību, pārskatīšanas pieprasījumu efektīvu izskatīšanu un darbības noteikumu ievērošanu.
   3.   Priekšsēdētāja vietnieks palīdz priekšsēdētājam tā pienākumu izpildē un ieņem tā vietu gadījumos, kad priekšsēdētājs nevar pildīt savus pienākumus, vai kad priekšsēdētājs to lūdz, lai nodrošinātu Administratīvās padomes darbību.
   6. pants
   Administratīvās padomes sekretārs
   1.   Uzraudzības valdes sekretārs ir arī Administratīvās padomes sekretārs (turpmāk – “sekretārs”).
   2.   Sekretārs atbild par pārskatīšanas pieprasījumu efektīvas izskatīšanas sagatavošanu, Administratīvās padomes sagatavošanās sēžu un sēžu organizēšanu, attiecīgo protokolu gatavošanu, pārskatīšanas pieprasījumu reģistra uzturēšanu un cita veida palīdzības sniegšanu, kas saistīta ar pārskatīšanas pieprasījumiem.
   3.   ECB nodrošina Administratīvajai padomei pienācīgu atbalstu, tostarp speciālās juridiskās zināšanas, lai palīdzētu izvērtēt Regulā (ES) Nr. 1024/2013 noteikto ECB pilnvaru īstenošanu.
   II NODAĻA

      PĀRSKATĪŠANAS PIEPRASĪJUMS

   7. pants
   Pārskatīšanas pieteikums
   1.   Jebkura fiziska vai juridiska persona, kurai ir adresēts ECB lēmums saskaņā ar Regulu (ES) Nr. 1024/2013 vai kuru minētais lēmums skar tieši un individuāli, un kura vēlas lūgt iekšēju administratīvu pārskatīšanu (turpmāk – pieteikuma iesniedzējs), to dara, iesniedzot sekretāram rakstisku pārskatīšanas pieteikumu, norādot apstrīdēto lēmumu. Pārskatīšanas pieteikumu iesniedz vienā no Savienības oficiālajām valodām.
   2.   Sekretārs bez kavēšanās apstiprina pieteikuma iesniedzējam pārskatīšanas pieteikuma saņemšanu.
   3.   Pārskatīšanas pieteikumu iesniedz mēneša laikā pēc lēmuma paziņošanas pieteikuma iesniedzējam vai, ja paziņošana nav notikusi – mēneša laikā no dienas, kad pieteikuma iesniedzējam par to kļuva zināms.
   4.   Apstrīdēto lēmumu pievieno pielikumā pārskatīšanas pieteikumam, kurā: a) norāda argumentus, uz kuriem tas ir balstīts; b) gadījumā, ja tiek lūgts, lai pārskatīšanai būtu apturoša iedarbība – norāda argumentus šādam lūgumam; c) pievieno kopijas visiem dokumentiem, uz kuriem pieteikuma iesniedzējs paredz atsaukties; un d) gadījumā, ja pārskatīšanas pieteikums pārsniedz 10 lappuses – iekļauj a) līdz c) punktu kopsavilkumu.
   5.   Pārskatīšanas pieteikumā skaidri norāda pilnīgu kontaktinformāciju par pieteikuma iesniedzēju, lai sekretārs var nosūtīt paziņojumus attiecīgi pieteikuma iesniedzējam vai tā pārstāvim. Sekretārs nosūta rakstisku apstiprinājumu pieteikuma iesniedzējam par to, ka pieteikums ir saņemts, un norāda, vai pārskatīšanas pieteikums ir pilnīgi sagatavots.
   6.   Pieteikuma iesniedzējs var jebkurā brīdī atsaukt pārskatīšanas pieteikumu, paziņojot par atsaukumu sekretāram.
   7.   Pēc iesniegšanas sekretāram, pārskatīšanas pieteikumu kopā ar pievienotajiem dokumentiem bez kavēšanās nosūta, izmantojot iestādes iekšējo pastu, lai ECB dotu iespēju tikt pārstāvētai pārskatīšanas procedūrā.
   8. pants
   Referents
   Saņemot pārskatīšanas pieteikumu, priekšsēdētājs no Administratīvās padomes locekļiem, tostarp priekšsēdētāju, izraugās pārskatīšanas lietas referentu. Izraugoties referentu, priekšsēdētājs ņem vērā katra Administratīvās padomes locekļa speciālās zināšanas.
   9. pants
   Lēmuma piemērošanas apturēšana
   1.   Pārskatīšanas pieteikuma iesniegšana neaptur apstrīdētā lēmuma piemērošanu, uz ko attiecas 2. punkts.
   2.   Neskarot 1. punktā noteikto, ECB Padome, balstoties uz Administratīvās padomes priekšlikumu, var nolemt apturēt apstrīdētā lēmuma piemērošanu, ar nosacījumu, ka pārskatīšanas pieprasījums ir pieņemams un tas nav acīmredzami nepamatots, un ECB Padome uzskata, ka apstrīdētā lēmuma tūlītēja piemērošana var radīt nelabojumu kaitējumu. ECB Padome pieņem minēto lēmumu apturēt apstrīdētā lēmuma piemērošanu pēc Uzraudzības valdes atzinuma uzklausīšanas, ja tas ir nepieciešams.
   3.   Šajos darbības noteikumos paredzētās procedūras, tostarp tās, kas izklāstītas 12. un 14. pantā attiecībā uz norādēm un sēdēm, nepieciešamības gadījumos piemēro, izlemjot jebkurus jautājumus attiecībā uz apturēšanu.
   III NODAĻA

      PĀRSKATĪŠANA

   10. pants
   Administratīvās padomes veiktās pārskatīšanas darbības joma
   1.   Saskaņā ar Regulas (ES) Nr. 1024/2013 24. panta 1. punktu iekšējās administratīvās pārskatīšanas darbības joma attiecas uz attiecīgā lēmuma procesuālo un materiāltiesisko atbilstību Regulai (ES) Nr. 1024/2013.
   2.   Administratīvās padomes veiktā pārskatīšana aprobežojas ar to argumentu izskatīšanu, uz kuriem pieteikuma iesniedzējs ir balstījies pārskatīšanas pieteikumā.
   11. pants
   Pārskatīšanas pieprasījuma pieņemamība
   1.   Pirms analizēt, vai pārskatīšanas pieprasījums ir juridiski pamatots, Administratīvā padome izlemj to, vai pārskatīšanas pieprasījums ir pieņemams un kādā apjomā tas ir pieņemams. Ja Administratīvā padome uzskata, ka pārskatīšanas pieprasījums ir pilnībā vai daļēji nepieņemams, minēto izvērtējumu iekļauj Administratīvās padomes atzinumā saskaņā ar 17. pantu.
   2.   Netiek pieņemts tāds pārskatīšanas pieteikums, kas iesniegts attiecībā uz jaunu ECB Padomes lēmumu, kā norādīts Regulas (ES) Nr. 1024/2013 24. panta 7. punktā.
   12. pants
   Norādījumi
   Priekšsēdētājs Administratīvās padomes vārdā var dot norādījumus ar mērķi nodrošināt pārskatīšanas efektīvu noriti, tostarp dot norādījumus iesniegt dokumentus vai sniegt informāciju. Sekretārs minētos norādījumus nosūta attiecīgajām pusēm. Priekšsēdētājs var konsultēties ar citiem locekļiem šajā sakarā.
   13. pants
   Pienākuma nepildīšana
   1.   Gadījumos, kad pieteikuma iesniedzējs bez pamatota attaisnojuma nav izpildījis Administratīvās padomes norādījumu vai šo darbības noteikumu prasību, Administratīvā padome var tam uzdot segt jebkuras izmaksas, kas procedūrā radušās šīs kavēšanās rezultātā.
   2.   Pirms izdot 1. punktā minēto rīkojumu Administratīvā padome informē pieteikuma iesniedzēju, nodrošinot tam iespēju sniegt iebildumus pret šāda rīkojuma izdošanu.
   14. pants
   Sēde
   1.   Administratīvā padome var sasaukt mutvārdu sēdi gadījumos, kad Administratīvās padomes ieskatos tas ir nepieciešams, lai nodrošinātu pārskatīšanas taisnīgu izlemšanu. Pieteikuma iesniedzēju un ECB aicina sniegt savus apsvērumus šādā sēdē.
   2.   Priekšsēdētājs sniedz norādes attiecībā uz sēdes kārtību, formātu un datumu.
   3.   Sēde notiek ECB telpās. Tajā piedalās sekretārs. Sēde ir slēgta attiecībā uz trešām personām.
   4.   Izņēmuma gadījumos priekšsēdētājs var atlikt sēdi pēc paša ierosmes vai pamatojoties uz lūgumu, ko iesniedzis pieteikuma iesniedzējs vai ECB.
   5.   Ja puse par mutvārdu sēdi ir tikusi informēta un tā nav ieradusies, Administratīvā padome var turpināt sēdi pusei klāt neesot.
   15. pants
   Pierādījumi
   1.   Pieteikuma iesniedzējs var lūgt Administratīvās padomes atļauju pievienot rakstisku liecību formā liecinieka vai eksperta liecības.
   2.   Pieteikuma iesniedzējs var lūgt Administratīvās padomes atļauju izsaukt to liecinieku vai ekspertu, kurš ir sniedzis rakstisku liecību, sniegt mutvārdu liecību sēdē. Arī ECB var lūgt Administratīvās padomes atļauju izsaukt liecinieku vai ekspertu sniegt mutvārdu liecību sēdē.
   3.   Administratīvā padome apmierina lūgumu vienīgi gadījumos, kad Administratīvās padomes ieskatos tas ir nepieciešams, lai nodrošinātu pārskatīšanas taisnīgu izlemšanu.
   4.   Lieciniekus vai ekspertus uzklausa Administratīvā padome. Šādus pierādījumus sniedz tam atvēlētajā laikā. Pieteikuma iesniedzējam ir tiesības uzdot jautājumus lieciniekiem vai ekspertiem, kurus izsauc ECB, ja tas ir nepieciešams, lai nodrošinātu pārskatīšanas taisnīgu izlemšanu.
   IV NODAĻA

      LĒMUMU PIEŅEMŠANAS PROCEDŪRA

   16. pants
   Atzinums par pārskatīšanu
   1.   Administratīvā padome sniedz atzinumu par pārskatīšanu laikposmā, kas atbilst jautājuma steidzamībai un kas nav ilgāks par diviem mēnešiem, skaitot no pieteikuma saņemšanas datuma.
   2.   Atzinumā ietver priekšlikumu par to, vai sākotnējais lēmumus būtu vai nu atceļams, aizstājams ar citu identiska satura lēmumu vai aizstājams ar grozītu lēmumu. Ja tiek ierosināts aizstāt ar grozītu lēmumu, atzinumā ietver priekšlikumus nepieciešamajiem grozījumiem.
   3.   Atzinumu pieņem ar vismaz trīs Administratīvās padomes locekļu balsu vairākumu.
   4.   Atzinumu sagatavo rakstveidā un tajā ietver pamatojumus, un to bez kavēšanās nosūta Uzraudzības valdei.
   5.   Uzraudzības valdei vai ECB Padomei šis atzinums nav saistošs.
   17. pants
   Jauna lēmuma projekta sagatavošana
   1.   Uzraudzības valde izvērtē Administratīvās padomes atzinumu un ierosina jaunu lēmuma projektu ECB Padomei. Uzraudzības valdes izvērtējums neaprobežojas ar to argumentu izskatīšanu, uz kuriem pieteikuma iesniedzējs ir balstījies pārskatīšanas pieteikumā, bet savā priekšlikumā – jaunā lēmuma projektā Uzraudzības valde var ņemt vērā arī citus elementus.
   2.   Uzraudzības valde jauno lēmuma projektu, ar kuru sākotnējo lēmumu aizstāj ar identiska satura lēmumu, iesniedz ECB Padomei 10 darba dienu laikā pēc Administratīvās padomes atzinuma saņemšanas. Uzraudzības valde jauno lēmuma projektu, ar kuru sākotnējo lēmumu atceļ vai aizstāj, iesniedz ECB Padomei 20 darba dienu laikā pēc Administratīvās padomes atzinuma saņemšanas.
   18. pants
   Paziņošana
   ECB Padomes sekretārs paziņo pusēm Administratīvās padomes atzinumu, Uzraudzības valdes iesniegto jauno lēmuma projektu un ECB Padomes pieņemto jauno lēmumu, tostarp paziņojot attiecīgo pamatojumu.
   V NODAĻA

      VĒRŠANĀS TIESĀ

   19. pants
   Vēršanās Tiesā
   Šis lēmums neskar tiesības ierosināt tiesvedību Tiesā saskaņā ar Līgumiem.
   VI NODAĻA

      VISPĀRĪGI NOTEIKUMI

   20. pants
   Piekļuve lietas materiāliem
   1.   Pieteikuma iesniedzēja tiesības uz aizstāvību tiek pilnībā ievērotas. Šajā nolūkā pēc tam, kad pieteikuma iesniedzējs ir iesniedzis pārskatīšanas pieteikumu, pieteikuma iesniedzējs ir tiesīgs piekļūt ECB lietas materiāliem, ar nosacījumu, ka tiek ievērotas pārējo pušu (juridisko un fizisko personu) ar likumu aizsargātās intereses attiecībā uz viņu komercnoslēpumu aizsardzību.
   2.   Lietas materiāli ietver visus ECB uzraudzības procedūras gaitā ECB saņemtos, sagatavotos vai apkopotos dokumentus – neatkarīgi no informācijas nesēja veida.
   3.   Tiesības uz piekļuvi lietas materiāliem neattiecas uz konfidenciālu informāciju.
   4.   Šajā pantā konfidenciāla informācija var ietvert ECB vai valsts kompetentas iestādes iekšējus dokumentus un saraksti starp ECB un valsts kompetentu iestādi vai valsts kompetento iestāžu savstarpēju saraksti.
   5.   Ar šajā pantā ietvertajām normām ECB nav aizliegts izpaust un izmantot informāciju, kas nepieciešama, lai pierādītu pārkāpuma esamību.
   6.   ECB var noteikt, ka piekļuvi lietas materiāliem piešķir, pienācīgi ievērojot pušu tehniskās iespējas, vienā vai vairākos no šādiem veidiem: a) izmantojot CD-ROM vai jebkurus citus elektroniskus datu nesējus, tostarp tādus, kas var kļūt pieejami nākotnē; b) nosūtot pusēm pa pastu pieejamo lietas materiālu kopijas papīra formātā; c) uzaicinot puses iepazīties ar pieejamiem lietas materiāliem ECB biroja telpās.
   21. pants
   Rīkojumi par izmaksu segšanu
   1.   Pārskatīšanas izmaksas ietver pamatotas izmaksas, kas radušās attiecībā uz pārskatīšanu.
   2.   Pēc ECB Padomes jaunā lēmuma paziņošanas vai pēc tam, kad pieteikuma iesniedzējs ir atsaucis pārskatīšanas pieteikumu, Uzraudzības valde nāk klajā ar ierosinājumu par to, kāda daļa no izmaksām ir jāsedz pieteikuma iesniedzējam. Pieteikuma iesniedzējs ir tiesīgs sniegt savus iebildumus šajā sakarā.
   3.   Pieteikuma iesniedzējs sedz jebkurus nesamērīgus izdevumus, kuri pieteikuma iesniedzējam radušies, sniedzot rakstiskus vai mutvārdu pierādījumus, un attiecībā uz juridisko pārstāvību.
   4.   Pieteikuma iesniedzējs nesedz nekādus izdevumus tajos gadījumos, kad pārskatīšanas pieteikuma rezultātā ECB Padome atceļ vai groza sākotnējo lēmumu. Tas neattiecas uz jebkuriem nesamērīgiem izdevumiem, kuri pieteikuma iesniedzējam radušies, sniedzot rakstiskus vai mutvārdu pierādījumus, un attiecībā uz juridisko pārstāvību; šos izdevumus pieteikuma iesniedzējs sedz pats.
   5.   ECB Padome lemj par izmaksu sadalīšanu saskaņā ar procedūru, kas noteikta Eiropas Centrālās bankas Reglamenta 13.g.2. pantā.
   6.   Ja tiek izdots rīkojums par izmaksu segšanu, tās ir jāsedz 20 darba dienu laikā.
   22. pants
   Konfidencialitāte un dienesta noslēpums
   1.   Uz Administratīvās padomes locekļiem un aizstājējiem attiecas Eiropas Centrālo banku sistēmas Statūtu un Eiropas Centrālās bankas Statūtu 37. pantā noteiktās dienesta noslēpuma prasības arī pēc viņu amata pienākumu pildīšanas beigām.
   2.   Administratīvās padomes procedūras ir konfidenciālas, izņemot tos gadījumus, kad ECB Padome atļauj ECB prezidentam minēto procedūru rezultātu darīt publiski pieejamu.
   3.   Administratīvās padomes sagatavotie vai tās rīcībā esošie dokumenti ir ECB dokumenti, un tādēļ tie tiek klasificēti un ar tiem rīkojas saskaņā ar Eiropas Centrālās bankas Reglamenta 23.3. pantu (2).
   23. pants
   Papildu noteikumi
   1.   Administratīvā padome var pieņemt papildu noteikumus, lai reglamentētu savas procedūras un darbību.
   2.   Administratīvā padome var izdot formulārus un praktiskus norādījumus.
   3.   Par Administratīvās padomes pieņemtiem papildu noteikumiem, formulāriem un praktiskiem norādījumiem ziņo Uzraudzības valdei un tās publicē ECB interneta vietnē.
   24. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2014. gada 14. aprīlī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  OV L 80, 18.3.2004., 33. lpp.


title: 2014/45/ES: Padomes Lēmums ( 2014. gada 28. janvāris ), ar ko ieceļ Eiropas Ekonomikas un sociālo lietu komitejas locekli no Dānijas

text:
               30.1.2014

               LV

               Eiropas Savienības Oficiālais Vēstnesis

               L 27/58

         PADOMES LĒMUMS
   (2014. gada 28. janvāris),
   ar ko ieceļ Eiropas Ekonomikas un sociālo lietu komitejas locekli no Dānijas
   (2014/45/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Dānijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Sinne CONAN kundzes amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Anders LADEFOGED kungs tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 28. janvārī

            Padomes vārdā –

            priekšsēdētājs

         G. STOURNARAS

      (1)  OV L 251, 25.9.2010., 8. lpp.


title: Padomes lēmums 2003/659/TI (2003. gada 18. jūnijs), ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem

text:
Avis juridique important

|

32003D0659

Official Journal L 245 , 29/09/2003 P. 0044 - 0046

Padomes Lēmums 2003/659/TI(2003. gada 18. jūnijs),ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiemEIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 31. pantu un 34. panta 2. punkta c) apakšpunktu,ņemot vērā Komisijas iniciatīvu[1],ņemot vērā Eiropas Parlamenta atzinumu[2],ņemot vērā Revīzijas palātas atzinumu[3],tā kā:(1) Eurojust ir struktūra, kas izveidota saskaņā ar Līgumu par Eiropas Savienību un saņem subsīdiju, kuru sedz no Eiropas Savienības vispārējā budžeta. Līdz ar to Eurojust izdevumus, ko finansē no vispārējā budžeta, pārvalda saskaņā ar Kopienas noteikumiem un procedūrām, kas piemērojamas Eiropas Savienības vispārējam budžetam atbilstīgi Līguma par Eiropas Savienību 41. panta 4. punktam.(2) Saskaņā ar šiem nosacījumiem, daži noteikumi Padomes Lēmumā 2002/187/TI (2002. gada 28. februāris), ar ko izveido Eurojust, lai pastiprinātu cīņu pret smagiem noziegumiem[4], jāsaskaņo ar Padomes Regula (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam[5], (še turpmāk "Vispārējā finanšu regula").(3) Tādēļ Lēmums 2002/187/TI jāgroza,IR PIEŅĒMUSI ŠO LĒMUMU.1. pantsAr šo Lēmumu 2002/187/TI groza šādi.1. Lēmuma 35., 36. un 37. pantu aizstāj ar šādiem pantiem:"35. pantsBudžeta sastādīšana1.Katru gadu Kolēģija, pamatojoties uz projektu, ko sastādījis administratīvais direktors, izstrādā Eurojust nākamā finanšu gada ieņēmumu un izdevumu tāmi. Šo tāmi, kurā ietverts štatu saraksta projekts, Kolēģija nosūta Komisijai vēlākais līdz 31. martam.2. Pamatojoties uz minēto tāmi, Komisija provizoriskajā Eiropas Savienības vispārējā budžeta projektā ierosina priekšlikumu attiecībā uz ikgadējās subsīdijas apjomu un pastāvīgajām vai pagaidu amata vietām, un iesniedz to budžeta lēmējinstitūcijai saskaņā ar Līguma 272. pantu.3. Budžeta lēmējinstitūcija atļauj piešķirt apropriācijas Eurojust subsidēšanai un nosaka pastāvīgās vai pagaidu amata vietas saskaņā ar Eiropas Kopienu Civildienesta noteikumiem.4. Saskaņā ar šā panta 3. punktu, pielāgojot to dažādām iemaksām, kas piešķirtas Eurojust, un līdzekļiem, kas iegūti no citiem avotiem, pirms finanšu gada sākuma Eurojust Kolēģija pieņem budžetu, tostarp 34. panta 1. punkta trešajā teikumā minēto štatu sarakstu, pamatojoties uz ikgadējo subsīdiju, kā arī budžeta lēmējinstitūciju piešķirtajiem amatiem.36. pantsBudžeta izpilde un slēgšana1. Administratīvais direktors kā kredītrīkotājs izpilda Eurojust budžetu. Viņš paziņo Kolēģijai par budžeta izpildi.2. Vēlākais līdz 1. martam, kas seko pēc katra finanšu gada, Eurojust grāmatvedis iepazīstina Komisijas grāmatvedi ar provizoriskajiem pārskatiem un ziņojumu par budžeta un finanšu vadību attiecīgajā finanšu gadā. Komisijas grāmatvedis apvieno iestāžu un decentralizētu struktūru provizoriskos pārskatus saskaņā ar Vispārējās finanšu regulas 128. pantu.3. Vēlākais līdz 31. martam, kas seko pēc katra finanšu gada, Komisijas grāmatvedis nosūta Revīzijas palātai Eurojust provizoriskos pārskatus un ziņojumu par budžeta un finanšu vadību attiecīgajā finanšu gadā. Ziņojumu par attiecīgā finanšu gada budžeta un finanšu vadību nosūta arī Eiropas Parlamentam un Padomei.4. Saņemot Revīzijas palātas novērojumus par Eurojust provizoriskajiem pārskatiem, ievērojot Vispārējās finanšu regulas 129. pantu, administratīvais direktors sastāda Eurojust galīgos pārskatus pats uz savu atbildību un iesniedz tos Eurojust Kolēģijai atzinuma sniegšanai.5. Eurojust Kolēģija sniedz atzinumu par Eurojust galīgajiem pārskatiem.6. Vēlākais līdz 1. jūlijam, kas seko pēc katra finanšu gada, administratīvais direktors nosūta Eiropas Parlamentam, Padomei, Komisijai un Revīzijas palātai galīgos pārskatus un Eurojust Kolēģijas atzinumu.7. Galīgos pārskatus publicē.8. Vēlākais līdz 30. septembrim administratīvais direktors nosūta Revīzijas palātai atbildi uz tās novērojumiem. Viņš nosūta šādu atbildi arī Eurojust Kolēģijai.9. Administratīvais direktors, darbojoties Eurojust Kolēģijas un tās prezidenta pakļautībā, pēc minētā prezidenta lūguma iesniedz Eiropas Parlamentam visu nepieciešamo informāciju, lai netraucēti piemērotu attiecīgā finanšu gada procedūras slēgšanu, kā noteikts Vispārējās finanšu regulas 146. panta 3. punktā.10. Eiropas Parlaments pēc Padomes ieteikuma, kas pieņēmusi lēmumu ar kvalificētu balsu vairākumu, līdz N + 2 gada 30. aprīlim atbrīvo administratīvo direktoru no atbildības par budžeta izpildi N gadā.37. pantsBudžetam piemērojamā Finanšu regula1.Finanšu noteikumus, kas piemērojami Eurojust budžetam, Kolēģija pēc konsultēšanās ar Komisiju pieņem vienbalsīgi. Tajos nedrīkst būt atkāpes no Komisijas Regulas (EK, Euratom) Nr. 2343/2002 (2002. gada 19. novembris) par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[6], ja vien šādas atkāpes nav īpaši nepieciešamas Eurojust darbības vajadzībām, iepriekš saskaņojot to ar Komisiju.".2. Lēmuma 38. panta 1. punktu aizstāj ar šādu punktu:"1. Kredītrīkotājs ir atbildīgs par tādas iekšējās kontroles sistēmas un procedūru nodrošināšanu, kas ir piemēroti viņa uzdevumu veikšanai.".2. pantsŠī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.Luksemburgā, 2003. gada 18. jūnijāPadomes vārdā -priekšsēdētājsG. Drys[1] OV C 331 E, 31.12.2002., 67. lpp.[2] Atzinums sniegts 2003. gada 27. martā (Oficiālajā Vēstnesī vēl nav publicēts).[3] OV C 285, 21.11.2002., 4. lpp.[4] OV L 63, 6.3.2002., 1. lpp.[5] OV L 248, 16.9.2002., 1. lpp. ar iespiedkļūdas labojumu OV L 25, 30.1.2003., 43. lpp.[6] OV L 357, 31.12.2002., 72. lpp. ar iespiedkļūdas labojumu OV L 2, 7.1.2003., 39. lpp.


title: 2004/721/EK: Eiropas Parlamenta Lēmums (2004. gada 21. aprīlis), par sestā, septītā un astotā Eiropas Attīstības fondu 2002. finanšu gada kontu slēgšanu

text:
               4.11.2004

               LV

               Eiropas Savienības Oficiālais Vēstnesis

               L 330/15

      EIROPAS PARLAMENTA LĒMUMS

   (2004. gada 21. aprīlis),
   par sestā, septītā un astotā Eiropas Attīstības fondu 2002. finanšu gada kontu slēgšanu
   (2004/721/EK)


title: 2012/518/ES: Padomes Lēmums ( 2012. gada 24. septembris ), ar ko ieceļ amatā divus Reģionu komitejas locekļus un trīs komitejas locekļu aizstājējus no Kipras

text:
               26.9.2012

               LV

               Eiropas Savienības Oficiālais Vēstnesis

               L 258/30

         PADOMES LĒMUMS
   (2012. gada 24. septembris),
   ar ko ieceļ amatā divus Reģionu komitejas locekļus un trīs komitejas locekļu aizstājējus no Kipras
   (2012/518/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Kipras valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Savvas ELIOFOTOU kunga un Evyenios MICHAIL kunga pilnvaru termiņa beigām ir atbrīvojušās divas Reģionu komitejas locekļu vietas. Pēc Andreas MOUSEOS kunga, Andreas HADZILOIZOU kunga un Christofis ANTONIOU kunga pilnvaru termiņa beigām ir atbrīvojušās trīs Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Louisa MAVROMMÁTI kundze, Αντιδήμαρχος 'Εγκωμης,

                           —

                              Louis KOUMENIDES kungs, Πρόεδρος Κ.Σ. Κάτω Λευκάρων

                     un

               b)

               par locekļu aizstājējiem:

                           —

                              Sávvas VÉRGΑS kungs, Δήμαρχος Πάφου,

                           —

                              Glavkos KARIÓLOU kungs, Δήμαρχος Κερύνειας,

                           —

                              Georgios IAKOVOU kungs, Πρόεδρος Κ.Σ. Αγίων Τριμιθιάς.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums 2013/798/KĀDP ( 2013. gada 23. decembris ) par ierobežojošiem pasākumiem pret Centrālāfrikas Republiku

text:
               24.12.2013

               LV

               Eiropas Savienības Oficiālais Vēstnesis

               L 352/51

         PADOMES LĒMUMS 2013/798/KĀDP
   (2013. gada 23. decembris)
   par ierobežojošiem pasākumiem pret Centrālāfrikas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2013. gada 16. decembrī pauda lielas bažas par situāciju Centrālāfrikas Republikā.

               (2)

               Apvienoto Nāciju Organizācijas Drošības padome 2013. gada 5. decembrī pieņēma Rezolūciju 2127 (2013), ar kuru paredz ieroču embargo pret Centrālāfrikas Republiku.

               (3)

               Lai īstenotu konkrētus pasākumus, ir vajadzīga turpmāka Savienības rīcība,

         IR PIEŅĒMUSI ŠO LĒMUMU.
   1. pants
   1.   Dalībvalstu valstspiederīgajiem vai no dalībvalstu teritorijām, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts pārdot, piegādāt, nodot vai eksportēt uz Centrālāfrikas Republiku bruņojumu un ar to saistītus visa veida materiālus, tostarp ieročus un munīciju, militāros transportlīdzekļus un ekipējumu, paramilitāro ekipējumu un visa minētā rezerves daļas, neatkarīgi no tā, vai to izcelsme ir attiecīgo dalībvalstu teritorijās.
   2.   Ir aizliegts:

               a)

               tieši vai netieši jebkurai fiziskai vai juridiskai personai, vienībai vai struktūrai Centrālāfrikas Republikā vai izmantošanai Centrālāfrikas Republikā sniegt tehnisko palīdzību, starpniecības pakalpojumus un citus pakalpojumus, tostarp nodrošināt bruņotus algotņus, kas saistīti ar militārām darbībām un ar bruņojuma un ar to saistītu visa veida materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa minētā rezerves daļu, piegādi, ražošanu, apkopi un izmantošanu;

               b)

               tieši vai netieši jebkurai fiziskai vai juridiskai personai, vienībai vai struktūrai Centrālāfrikas Republikā vai izmantošanai Centrālāfrikas Republikā sniegt finansējumu vai finansiālu palīdzību saistībā ar militārām darbībām, jo īpaši dotācijas, aizdevumus un eksporta kredītu apdrošināšanu, kā arī apdrošināšanu un pārapdrošināšanu bruņojuma un saistītu materiālu pārdošanai, piegādei, nodošanai vai eksportam, vai saistītas tehniskas palīdzības, starpniecības pakalpojumu un citu pakalpojumu sniegšanai;

               c)

               apzināti un tīši piedalīties darbībās, kuru mērķis ir apiet a) vai b) punktā minētos aizliegumus vai kuru rezultātā šie aizliegumi tiek apieti.

         2. pants
   1.   Lēmuma 1. pantu nepiemēro:

               a)

               tāda bruņojuma un ar to saistītu materiālu pārdošanai, piegādei, nodošanai vai eksportam, kas ir paredzēts vienīgi Miera konsolidācijas misijas Centrālāfrikas Republikā (MICOPAX), Āfrikas valstu organizētā starptautiskā palīdzības misija Centrālāfrikas Republikā (MISCA), Apvienoto Nāciju Organizācijas integrētais miera veicināšanas birojs Centrālāfrikas Republikā (BINUCA) un tā apsardzes vienības Āfrikas Apvienības Reģionālā darba grupa (AU-RTF) un Centrālāfrikas Republikā izvietoto Francijas spēku atbalstam un to lietošanai;

               b)

               tāda aizsargapģērba, tostarp pretšķembu vestu un militāro ķiveru, pārdošanai, piegādei, nodošanai vai eksportam, kuru uz Centrālāfrikas Republiku uz laiku un tikai personiskai lietošanai eksportē Apvienoto Nāciju Organizācijas personāls, Savienības vai tās dalībvalstu personāls, plašsaziņas līdzekļu pārstāvji un humanitārie un attīstības atbalsta darbinieki un ar to saistītais personāls;

               c)

               tādu kājnieku ieroču un ar to saistītu materiālu pārdošanai, piegādei, nodošanai vai eksportam, kurus ir paredzēts izmantot vienīgi starptautiskās patruļās, ar kurām Sangas upes trīs valstu aizsargājamajā teritorijā (Sangha River Tri-national Protected Area) nodrošina aizsardzību pret malumedniecību, ziloņkaula un ieroču kontrabandu un citām darbībām, kas nav pretrunā Centrālāfrikas tiesību aktiem vai Centrālāfrikas starptautiskajām juridiskajām saistībām.

         2.   Lēmuma 1. pantu nepiemēro:

               a)

               tāda militārā ekipējuma pārdošanai, piegādei, nodošanai vai eksportam, kas nav nāvējošs un kas paredzēts vienīgi humāniem vai aizsardzības mērķiem, un ar to saistītai tehniskajai palīdzībai;

               b)

               bruņojuma un cita saistīta nāvējoša militārā ekipējuma pārdošanai, piegādei, nodošanai vai eksportam Centrālāfrikas Republikas drošības spēkiem, ja tas paredzēts vienīgi tam, lai ar to atbalstītu vai to lietotu Centrālāfrikas Republikas drošības sektora reformas procesā;

               c)

               bruņojuma un ar to saistītu materiālu pārdošanai, piegādei, nodošanai vai eksportam, kā arī ar to saistītas tehniskas vai finansiālas palīdzības, tostarp personāla, nodrošināšanai;

         kā iepriekš apstiprinājusi Komiteja, kas izveidota saskaņā ar ANO DPR 2127 (2013) 57. punktu.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 23. decembrī

            Padomes vārdā –

            priekšsēdētājs

         L. LINKEVIČIUS


title: Padomes Lēmums 2011/172/KĀDP ( 2011. gada 21. marts ) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē

text:
               22.3.2011

               LV

               Eiropas Savienības Oficiālais Vēstnesis

               L 76/63

         PADOMES LĒMUMS 2011/172/KĀDP
   (2011. gada 21. marts)
   par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Eiropas Savienība 2011. gada 21. februārī paziņoja par gatavību atbalstīt mierīgu un organizētu pāreju uz civilu un demokrātisku pārvaldi Ēģiptē, kuras pamatā būtu tiesiskums un cilvēktiesību un pamatbrīvību pilnīga ievērošana, kā arī atbalstīt centienus veidot tautsaimniecību, kas sekmē sociālo kohēziju un veicina izaugsmi.

               (2)

               Šajā sakarā būtu jāpiemēro ierobežojoši pasākumi attiecībā uz personām, kas identificētas kā atbildīgas par Ēģiptes valsts līdzekļu nelikumīgu piesavināšanos un kuras tādējādi liedz Ēģiptes tautai gūt labumu no ekonomikas un sabiedrības ilgtspējīgas attīstības, kā arī grauj demokrātijas attīstību valstī.

               (3)

               Ir vajadzīga turpmāka Savienības rīcība, lai īstenotu konkrētus pasākumus,

         IR PIEŅĒMUSI ŠO LĒMUMU.
   1. pants
   1.   Tiek iesaldēti visi līdzekļi un saimnieciskie resursi, kas ir pielikumā uzskaitīto personu un ar tām saistītu fizisku vai juridisku personu, vienību vai struktūru īpašumā, valdījumā, turējumā vai kontrolē, kuras ir identificētas kā atbildīgas par Ēģiptes valsts līdzekļu nelikumīgu piesavināšanos.
   2.   Nekādi līdzekļi vai saimnieciskie resursi nav tieši vai netieši pieejami pielikumā uzskaitītajām fiziskajām vai juridiskajām personām, vienībām vai struktūrām, vai to interesēs.
   3.   Dalībvalsts kompetentā iestāde var atļaut, ka konkrētus iesaldētus līdzekļus vai saimnieciskos resursus atbrīvo vai arī ka konkrētus līdzekļus vai saimnieciskos resursus dara pieejamus ar tādiem nosacījumiem, kādus tā uzskata par atbilstīgiem, ja tā ir konstatējusi, ka attiecīgie līdzekļi vai saimnieciskie resursi ir:

               a)

               vajadzīgi, lai apmierinātu pielikumā uzskaitīto fizisko personu un to apgādājamo ģimenes locekļu pamatvajadzības, tostarp segtu maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

               b)

               paredzēti vienīgi atbilstīgu honorāru samaksai un atlīdzībai par izdevumiem saistībā ar juridiskiem pakalpojumiem;

               c)

               paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai pārvaldību; vai

               d)

               vajadzīgi, lai segtu ārkārtas izdevumus, ar noteikumu, ka kompetentā iestāde citu dalībvalstu kompetentām iestādēm un Komisijai vismaz divas nedēļas pirms atļaujas piešķiršanas ir sniegusi pamatojumu, kāpēc tā uzskata, ka īpaša atļauja būtu jāpiešķir.

         Dalībvalsts informē pārējās dalībvalstis un Komisiju par jebkuru atļauju, ko tā piešķīrusi saskaņā ar šo punktu.
   4.   Atkāpjoties no 1. punkta, dalībvalsts kompetentā iestāde var atļaut konkrētu iesaldētu līdzekļu vai saimniecisko resursu atbrīvošanu, ja ir ievēroti šādi nosacījumi:

               a)

               uz attiecīgajiem līdzekļiem vai saimnieciskajiem resursiem attiecas tiesas, administratīvs vai arbitrāžas apgrūtinājums, kas noteikts pirms dienas, kad 1. panta 1. punktā minētā fiziskā vai juridiskā persona, vienība vai struktūra tika iekļauta pielikumā, vai uz tiem attiecas tiesas, administratīvs vai arbitrāžas spriedums, kas pieņemts pirms minētās dienas;

               b)

               attiecīgos līdzekļus vai saimnieciskos resursus izmantos vienīgi, lai apmierinātu prasījumus, kas izriet no attiecīga apgrūtinājuma vai ko atzīst par spēkā esošiem ar attiecīgu spriedumu, tajās robežās, kas paredzētas piemērojamajos tiesību aktos un noteikumos, kuri reglamentē attiecīgu prasījumu iesniedzēju tiesības;

               c)

               apgrūtinājums vai spriedums nav pieņemts pielikumā minētas personas, vienības vai struktūras interesēs; un

               d)

               apgrūtinājuma vai sprieduma atzīšana nav pretrunā attiecīgās dalībvalsts sabiedriskajai kārtībai.

         Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.
   5.   Ar 1. punktu neierobežo to, ka sarakstā iekļauta fiziska vai juridiska persona, vienība vai struktūra veic obligātus maksājumus saskaņā ar līgumu, kas stājies spēkā pirms šīs personas, vienības vai struktūras iekļaušanas pielikumā, ja vien attiecīgā dalībvalsts ir secinājusi, ka maksājumu tieši vai netieši nesaņem šā panta 1. punktā minētā persona, vienība vai struktūra.
   6.   Šā panta 2. punktu nepiemēro iesaldētu kontu papildinājumiem:

               a)

               procentiem vai citiem ieņēmumiem no minētajiem kontiem; vai

               b)

               maksājumiem, kuri paredzēti līgumos, nolīgumos vai saistībās, kas noslēgtas vai radušās pirms dienas, kad uz minētajiem kontiem attiecināja 1. un 2. punktā noteiktos pasākumus,

         ar noteikumu, ka visiem šādiem procentiem, citiem ienākumiem un maksājumiem turpina piemērot 1. punktā noteiktos pasākumus.
   2. pants
   1.   Padome pēc kādas dalībvalsts vai Savienības Augstā pārstāvja ārlietās un drošības politikas jautājumos priekšlikuma nolemj izstrādāt un grozīt pielikumā iekļauto sarakstu.
   2.   Padome 1. punktā minēto lēmumu, tostarp pamatojumu iekļaušanai sarakstā, paziņo attiecīgajai fiziskai vai juridiskai personai, vienībai vai struktūrai tieši, ja adrese ir zināma, vai publicējot paziņojumu, dodot šai personai, vienībai vai struktūrai iespēju paust savus apsvērumus.
   3.   Ja ir iesniegti apsvērumi vai jauni, būtiski pierādījumi, Padome pārskata 1. punktā minēto lēmumu un par to informē attiecīgo personu, vienību vai struktūru.
   3. pants
   1.   Pielikumā norāda pamatojumu 1. panta 1. punktā minēto fizisko un juridisko personu, vienību un struktūru iekļaušanai sarakstā.
   2.   Pielikumā norāda arī informāciju, kas vajadzīga, lai identificētu attiecīgās fiziskās un juridiskās personas, vienības vai struktūras, ja šāda informācija ir pieejama. Attiecībā uz fiziskām personām šāda informācija var ietvert vārdu un uzvārdu, tostarp pieņemtos vārdus, dzimšanas datumu un vietu, valstspiederību, pases un identifikācijas kartes numuru, dzimumu, adresi, ja tā zināma, un amatu vai profesiju. Attiecībā uz juridiskām personām, vienībām un struktūrām šāda informācija var ietvert nosaukumus, reģistrācijas vietu un datumu, reģistrācijas numuru un uzņēmējdarbības vietu.
   4. pants
   Lai 1. panta 1. un 2. punktā minēto pasākumu ietekme būtu pēc iespējas lielāka, Savienība aicina trešās valstis pieņemt šajā lēmumā noteiktajiem pasākumiem līdzīgus ierobežojošus pasākumus.
   5. pants
   Šis lēmums stājas spēkā tā pieņemšanas dienā.
   Šo lēmumu piemēro līdz 2012. gada 22. martam.
   Šo lēmumu pastāvīgi pārskata. Ja Padome uzskata, ka lēmuma mērķi nav sasniegti, lēmumu attiecīgi atjauno vai groza.

      Briselē, 2011. gada 21. martā

            Padomes vārdā –

            priekšsēdētāja

         C. ASHTON

      PIELIKUMS

         Lēmuma 1. pantā minēto fizisko un juridisko personu, vienību un struktūru saraksts

                  Vārds, uzvārds
                  (un iespējamie pseidonīmi)

                  Informācija personas identificēšanai

                  Iekļaušanas pamatojums

                  1.

                  Mohamed Hosni Elsayed Mubarak

                  Ēģiptes Arābu Republikas bijušais prezidents
                  Dzimšanas datums: 4.5.1928.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  2.

                  Suzanne Saleh Thabet

                  Ēģiptes Arābu Republikas bijušā prezidenta Mohamed Hosni Elsayed Mubarak laulātā
                  Dzimšanas datums: 28.02.1941.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  3.

                  Alaa Mohamed Hosni Elsayed Mubarak

                  Ēģiptes Arābu Republikas bijušā prezidenta Mohamed Hosni Elsayed Mubarak dēls
                  Dzimšanas datums: 26.11.1960.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  4.

                  Heidy Mahmoud Magdy Hussein Rasekh

                  Ēģiptes Arābu Republikas bijušā prezidenta dēla Alaa Mohamed Hosni Elsayed Mubarak laulātā
                  Dzimšanas datums: 5.10.1971.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  5.

                  Gamal Mohamed Hosni Elsayed Mubarak

                  Ēģiptes Arābu Republikas bijušā prezidenta Mohamed Hosni Elsayed Mubarak dēls
                  Dzimšanas datums: 28.12.1963.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  6.

                  Khadiga Mahmoud El Gammal

                  Ēģiptes Arābu Republikas bijušā prezidenta dēla Gamal Mohamed Hosni Elsayed Mubarak laulātā
                  Dzimšanas datums: 13.10.1982.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  7.

                  Ahmed Abdelaziz Ezz

                  Bijušais Parlamenta deputāts
                  Dzimšanas datums: 12.1.1959.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  8.

                  Abla Mohamed Fawzi Ali Ahmed

                     Ahmed Abdelaziz Ezz kunga laulātā
                  Dzimšanas datums: 31.1.1963.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  9.

                  Khadiga Ahmed Ahmed Kamel Yassin

                     Ahmed Abdelaziz Ezz kunga laulātā
                  Dzimšanas datums: 25.5.1959.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  10.

                  Shahinaz Abdel Aziz Abdel Wahab Al Naggar

                     Ahmed Abdelaziz Ezz kunga laulātā
                  Dzimšanas datums: 9.10.1969.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  11.

                  Ahmed Alaeldin Amin Abdelmaksoud Elmaghraby

                  Bijušais mājokļu, komunālo pakalpojumu un pilsētu attīstības ministrs
                  Dzimšanas datums: 16.5.1945.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  12.

                  Naglaa Abdallah El Gazaerly

                     Ahmed Alaeldin Amin Abdelmaksoud Elmaghraby kunga laulātā
                  Dzimšanas datums: 3.6.1956.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  13.

                  Rachid Mohamed Rachid Hussein

                  Bijušais tirdzniecības un rūpniecības ministrs
                  Dzimšanas datums: 9.2.1955.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  14.

                  Hania Mahmoud Abdel Rahman Fahmy

                     Rachid Mohamed Rachid Hussein kunga laulātā
                  Dzimšanas datums: 5.7.1959.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  15.

                  Mohamed Zohir Mohamed Wahed Garrana

                  Bijušais tūrisma ministrs
                  Dzimšanas datums: 20.2.1959.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  16.

                  Jaylane Shawkat Hosni Galal Eldin

                     Mohamed Zohir Mohamed Wahed Garrana kunga laulātā
                  Dzimšanas datums: 08.1.1960.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  17.

                  Amir Mohamed Zohir Mohamed Wahed Garrana

                     Mohamed Zohir Mohamed Wahed Garrana kunga dēls
                  Dzimšanas datums: 21.9.1990.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  18.

                  Habib Ibrahim Habib Eladli

                  Bijušais iekšlietu ministrs
                  Dzimšanas datums: 01.3.1938.
                  Vīrietis

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju

                  19.

                  Elham Sayed Salem Sharshar

                     Habib Ibrahim Eladli kunga laulātā
                  Dzimšanas datums: 23.1.1963.
                  Sieviete

                  Persona, pret kuru Ēģiptes iestādes ir uzsākušas tiesvedību saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju


title: 2012/695/ES: Padomes Lēmums ( 2012. gada 7. novembris ), ar ko ieceļ Eiropas Ekonomikas un sociālo lietu komitejas locekli no Apvienotās Karalistes

text:
               9.11.2012

               LV

               Eiropas Savienības Oficiālais Vēstnesis

               L 310/51

         PADOMES LĒMUMS
   (2012. gada 7. novembris),
   ar ko ieceļ Eiropas Ekonomikas un sociālo lietu komitejas locekli no Apvienotās Karalistes
   (2012/695/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Apvienotās Karalistes valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Sukhdev SHARMA kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Richard BALFE kungs tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 7. novembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 251, 25.9.2010., 8. lpp.


title: 2005/551/EK: Eiropas Parlamenta Lēmums (2005. gada 12. aprīlis) par Eiropas Aviācijas drošības aģentūras 2003. finanšu gada budžeta izpildes apstiprināšanu tās izpilddirektoram

text:
               27.7.2005

               LV

               Eiropas Savienības Oficiālais Vēstnesis

               L 196/144

      EIROPAS PARLAMENTA LĒMUMS

   (2005. gada 12. aprīlis)
   par Eiropas Aviācijas drošības aģentūras 2003. finanšu gada budžeta izpildes apstiprināšanu tās izpilddirektoram
   (2005/551/EK)
   EIROPAS PARLAMENTS,
   ņemot vērā Revīzijas palātas ziņojumu par Eiropas Aviācijas drošības aģentūras gada pārskatiem 2003. finanšu gadam, kopā ar pārvaldes atbildēm (1),
   ņemot vērā Padomes 2005. gada 8. marta ieteikumu (6863/2005 – C6-0064/2005),
   ņemot vērā EK līgumu, īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un 2003. gada 22. jūlija Eiropas Parlamenta un Padomes Regulu (EK) Nr. 1643/2003, kas groza regulu (EK) Nr. 1592/2002 par kopējiem noteikumiem civilās aviācijas jomā un Eiropas Aviācijas drošības aģentūras nodibināšanu (3), un īpaši tās 49. pantu,
   ņemot vērā 2002. gada 19. novembra Komisijas Regulu (EK, Euratom) Nr. 2343/2002 par finanšu ietvarregulu institūcijām, kuras minētas Padomes regulas (EK, Euratom) Nr. 1605/2002 185. pantā par Finanšu regulas piemērošanu vispārējam Eiropas Kopienu budžetam (4), un īpaši tās 94. pantu,
   ņemot vērā tā Reglamenta 70. un 71. pantu, kā arī V pielikumu,
   ņemot vērā Budžeta kontroles komitejas ziņojumu (A6-0074/2005),

               1.

               atbrīvo Eiropas Aviācijas drošības aģentūras izpilddirektoru sakarā ar šīs aģentūras 2003. finanšu gada budžeta izpildi;

               2.

               protokolē tās komentārus papildu rezolūcijā;

               3.

               uzdod tās priekšsēdētājam nosūtīt šo lēmumu un papildus rezolūciju Eiropas Aviācijas drošības aģentūras izpilddirektoram, Padomei, Komisijai un Revīzijas palātai, un publicēt tās Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 324, 30.12.2004., 9. lpp.

      (2)  OV L 248, 16.9.2002., 1. lpp.

      (3)  OV L 245, 29.9.2003., 7. lpp.

      (4)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      ar piezīmēm lēmumam par budžeta izpildes apstiprināšanu Eiropas Aviācijas drošības aģentūras izpilddirektoram 2003. finanšu gada ietvaros
      EIROPAS PARLAMENTS,
      ņemot vērā Revīzijas palātas ziņojumu par Eiropas Aviācijas drošības aģentūras gada pārskatiem 2003. finanšu gadam kopā ar pārvaldes atbildēm (1),
      ņemot vērā Padomes 2005. gada 8. marta ieteikumu (6863/2005 – C6-0064/2005),
      ņemot vērā EK līgumu, īpaši tā 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un 2003. gada 22. jūlija Eiropas Parlamenta un Padomes regulu (EK) Nr. 1643/2003, kas groza Regulu (EK) Nr. 1592/2002 par kopējiem noteikumiem civilās aviācijas jomā un Eiropas Aviācijas drošības aģentūras nodibināšanu (3), un īpaši tās 49. pantu,
      ņemot vērā 2002. gada 19. novembra Komisijas Regulu (EK, Euratom) Nr. 2343/2002 par finanšu ietvarregulu institūcijām, kuras minētas Padomes Regulas (EK, Euratom) Nr. 1605/2002 185. pantā par Finanšu regulas piemērošanu vispārējam Eiropas Kopienu budžetam (4), un īpaši tās 94. pantu,
      ņemot vērā tā Reglamenta 70. un 71. pantu, kā arī V pielikumu,
      ņemot vērā Budžeta kontroles komitejas ziņojumu (A6-0074/2005),

                  A.

                  palāta konstatēja savā iepriekšminētajā īpašajā ziņojumā, ka tā guvusi pieņemamu apliecinājumu faktam, ka pārskati 2003. finanšu gadam, kurš beidzās 31. decembrī, bija ticami, un kopumā pamatdarbības bijušas likumīgas un sistemātiskas;

                  B.

                  parlaments saskaņā ar Finanšu regulas 185. pantu pirmo reizi izmanto savu kompetenci, lai piešķirtu atbrīvošanu aģentūras direktoram sakarā ar aģentūras 2003. finanšu gada budžeta izpildi;

                  C.

                  uzsākot šīs attiecības ar aģentūru, Parlaments ir apmierināts, ka tā kompetentā komiteja saņēmusi pieprasīto informāciju no aģentūras un ar nepacietību sagaida tuvu sadarbības attiecību izveidošanu starp tā kompetentajām komitejām un aģentūru,

            1.   atzīmē sekojošos skaitļus Eiropas Aviācijas drošības aģentūras pārskatiem 2003. finanšu gadam;
      Ieņēmumu un izdevumu pārskats 2003. finanšu gadam

                  (in EUR 1000)

                  2003

                  Revenue

                  Commission subsidies

                  3 725

                  Total revenue (a)

                  3 725

                  Expenditure

                  Staff — Title I of the budget

                  Payments

                  680

                  Appropriations carried over

                  27

                  Administration — Title II of the budget

                  Payments

                  153

                  Appropriations carried over

                  396

                  Operating expenditure — Title III of the budget

                  Payments

                  197

                  Appropriations carried over

                  2 486

                  Total expenditure (b)

                  3 939

                  Outturn for the financial year (a – b)

                  – 214

                     Source: Data from the Agency.

            2.   atzīmē ERP apsvērumus saistībā ar pieredzētajām problēmām attiecībā uz Finanšu regulas ievērošanu (piemēram, attiecībā uz pienākumu norobežošanas trūkumu starp finanšu darbiniekiem vai kavēšanos pārskatu informācijas iesniegšanas sistēmu apstiprināšanā); atzīmē arī ERP secinājumus attiecībā uz nepilnībām noteikumu piemērošanā attiecībā uz pieņemto darbinieku atalgojuma un tiesību noteikšanu;
      3.   atzīmē aģentūras atbildes, kurās norādīti veiktie pasākumi, lai ievērotu Revīzijas palātas apsvērumus;
      4.   uzskata, ka šādas nepilnības lielā mērā saistītas ar faktu, ka aģentūras darbība bija savā sākuma posmā; aicina aģentūru turpināt korektīvo darbību, kur tā ir piemērojama, lai pilnībā ievērotu Revīzijas palātas apsvērumus;
      5.   izsaka nožēlu par vienādības plāna trūkumu un sagaida, ka aģentūra drīzumā izstrādās plānu, lai kļūtu par vienlīdzīgu iespēju izmantotāju; sagaida, ka aģentūra ne tikai izskatīs vienādības jautājumus darbinieku pieņemšanai darbā, bet arī ilglaicīgi aktīvi strādās, lai veicinātu dzimumu vienlīdzības jautājuma risināšanu;
      6.   atzīmē aģentūras darba sākuma situāciju un grūtības, kādas rodas, direktoram stingri ievērojot dzimumu līdztiesību darbinieku atlasē; lūdz aģentūru izstrādāt un ieviest līdz 2005. gada beigām pozitīvu darbības plānu, līdzīgu tam, kādu izmanto Eiropas iestādes, un veikt īpašus centienus, lai iedrošinātu sievietes pieteikties darbā aģentūrā;
      7.   atbalsta aģentūru plānus uzlabot sazināšanās stratēģiju ar pilsoņiem un cer uz turpmākiem pasākumiem šinī virzienā nākošajā gadā;
      8.   sagaida, ka aģentūra pilnībā ziņos par panākumiem 2004. finanšu gada darbības ziņojumā;
      Vispārīgi jautājumi, kas attiecas uz Komisiju un aģentūrām

                  9.

                  atgādina savu nostāju, ka, lai gan Parlaments atbalstīja Komisijas centienus izstrādāt nedaudzus modeļus vismaz nākotnes “regulatīvajām” aģentūrām, tas uzskatīja, ka pašreizējo un nākotnes aģentūru struktūra pelna pamatīgu apspriešanu starpinstitucionālā līmenī; arī uzsver, ka, pirms tam, kad Komisija formulēs ietvarnosacījumus regulatīvo aģentūru izmantošanai, starpinstitucionālam līgumam jānosaka kopējas pamatnostādnes; tam ir jānotiek pirms saskaņota ietvara izveidošanas aģentūrām;

                  10.

                  atzīmē Komisijas nostāju (5) attiecībā uz atbildības deleģēšanu par uzdevumu izpildi citām institūcijām, ieskaitot aģentūras, nevis Komisijas galvenajai administrācijai; uzskata, ka tas neatbilst Parlamenta prasībai nopietni izskatīt starpinstitucionālā līmenī pašreizējo aģentūru struktūru; tādēļ aicina Komisiju sniegt paskaidrojumus par šo jautājumu un par turpmāko vispārējo starpinstitucionālo līgumu saistībā ar jauniem pasākumiem, kas jāveic finanšu plāna (6) ietvaros vai paralēli tam;

                  11.

                  aicina Komisiju organizēt un veikt vidējā termiņā, piemēram, standarta trīs gadu ciklā, šķērsgriezuma analīzi par individuālu aģentūru novērtējumiem, lai

                              a)

                              nonāktu pie secinājumiem attiecībā uz aģentūras darbības saskaņotību ar ES politiku kopumā un attiecībā uz pašreizējām vai izveidojamajām sinerģijām starp aģentūrām un Komisijas departamentiem;

                              b)

                              novērtētu plašāko Eiropas pievienoto vērtību, ko rada aģentūru darba rezultāti to atbilstošajās darbības sfērās, kā arī aģentūras modeļa efektivitāti un lietderību ES politikas īstenošanā vai īstenošanas veicināšanā;

                              c)

                              novērtētu un pastiprinātu aģentūru darbības ietekmi tajos virzienos, kas nosaka ES tuvumu un pārredzamību tās pilsoņiem;

                  12.

                  sagaida, ka šāda vispārēja analīze būs pieejama pirms 2005. gada beigām, un tā aptvers trīs gadu periodu, sākot no jaunās finanšu regulas ieviešanas, un ar to saistīto jauno struktūru aģentūru sistēmā;

                  13.

                  aicina aģentūras aktīvi piedalīties šādā procesā un sadarboties ar Komisiju, sniedzot ieguldījumu jomās, kuras, viņuprāt, ir būtiskas to darbībai, lomai, finanšu plūsmai un vajadzībām, kā arī jebkurā jautājumā, kas varētu palīdzēt uzlabot visu budžeta izpildes apstiprināšanas procedūru kopumā, ar nolūku veicināt šā procesa veiksmi; aicina aģentūras uzrādīt šādu ieguldījumu arī savām kompetentajām komitejām;

                  14.

                  aicina Komisiju paralēli šai darbībai ne vēlāk kā līdz 2005. gada beigām iesniegt priekšlikumus veicamajām maiņām pašreizējos aģentūru dibināšanas aktos ar nolūku, cita starpā, optimizēt tās attiecības ar aģentūrām; šādu priekšlikumu mērķim jābūt orientētam uz

                              a)

                              saskarsmes uzlabošanos starp Komisiju un aģentūrām;

                              b)

                              sadarbības nodibināšanu vai paplašināšanu, formulējot vajadzības, mērķus, sasniedzamos darba rezultātus un stratēģiju, lai šos mērķus sasniegtu, un standartu noteikšanu uzraudzībai un novērtēšanai;

                              c)

                              komplementārās darbības pastiprināšanu, labāku nepieciešamo resursu organizēšanu un šo resursu efektīvu piešķiršanu rezultātu sasniegšanai, kā arī sazināšanās stratēģijas izstrādāšanai šo rezultātu izplatīšanai;

                  15.

                  uzsver to, ka pirms tiek pieņemts jebkurš lēmums ierosināt jaunas aģentūras izveidi, Komisijai ir jāuzņemas veikt šīs aģentūras un tās funkciju nepieciešamības stingru izvērtējumu, ņemot vērā esošās struktūras, subsidiaritātes principus, ekonomisko vajadzību un procedūru vienkāršošanu;

                  16.

                  sagaida, ka Komisija drīz iesniegs pieprasītās pamatnostādnes attiecībā uz aģentūru personāla politiku pirms 2005. gada budžeta procedūras;

            Vispārējie jautājumi, kas attiecas uz aģentūrām

                  17.

                  cer turpmāk saņemt no katras aģentūras ziņojumu, kurā apkopota informācija par iekšējā auditora veiktajiem auditiem, par ieteikumiem un rīcību, kas veikta sakarā ar šiem ieteikumiem saskaņā ar Finanšu Regulas (EK, Euratom) Nr. 2343/200272. panta 5. punktu;

                  18.

                  aicina aģentūras veikt turpmākus pasākumus, lai pareizi piemērotu savam personālam noteikumus un lēmumus, kas piemērojami citiem ierēdņiem, (darbinieku darbā pieņemšanas procedūra un atbilstošu lēmumu pieņemšana, personas lietas, atalgojuma aprēķināšana un citas tiesības paaugstināšanas politiku, vakanču procentuālo sastāvu, prasību ievērot dzimumu līdztiesību, utt.);

                  19.

                  atzīmē, ka visumā vīriešu un sieviešu dzimuma darbinieku procentuālā attiecība kopējā aģentūru personālsastāvā rāda, ka pastāv neatbilstība starp vīriešiem un sievietēm; izsaka nožēlu, ka vīrieši ir apmēram viena trešdaļa no personāla un galvenokārt pārstāvēti augstos amatos, kurpretim sievietes pārsvarā ieņem zemus amatus; sagaida, ka aģentūras veiks pasākumus, lai mainītu šo situāciju;

                  20.

                  pieprasa aģentūrām nodrošināt to, lai visi atbilstošie Eiropas Parlamenta Direktīvas 2002/73/EK un Padomes 2002. gada 23. septembra noteikumi, kas groza Padomes Direktīvu 76/207/EEK par vienlīdzīgas attieksmes principa ieviešanu pret vīriešiem un sievietēm attiecībā uz nodarbinātību, arodapmācību un paaugstināšanu, un darba apstākļiem (7), tiek ieviesti to personāla politikā;

                  21.

                  sagaida, ka aģentūras, reaģējot uz atbilstošajiem Revīzijas Palātas novērojumiem, pilnībā ievēros finanšu regulas budžeta principus, īpaši tos, kas attiecas uz vienotību un budžeta precizitāti; aicina aģentūras, kuras to vēl nav izdarījušas, izpildīt finanšu regulas prasības grāmatvedības jautājumos un turpināt nostiprināt savas iekšējās pārvaldības un kontroles procedūras;

                  22.

                  mudina aģentūras, īpaši tās, kuru darbībām ir kopēji punkti ar citu aģentūru darbībām vai uzdevumiem, stiprināt savstarpējo sadarbību, tādējādi radot iespējas attīstīt sinerģijas; aicina savu sadarbību pienācīgi noformēt ar specifiskiem līgumiem (kopīgām deklarācijām, saprašanās memorandiem, lēmumiem par kopēju plānošanu un rīcību vai programmām, kurām ir komplementāras iezīmes), lai novērstu darba dublēšanos un nodrošinātu, ka katras aģentūras darba rezultāts ir skaidri nosakāms, un ka kopējo centienu rezultāts palielina pievienoto vērtību un šo aģentūru darba ietekmi; sagaida regulāru informāciju šajā jautājumā;

                  23.

                  aicina aģentūras veltīt īpašu uzmanību līgumu piešķiršanas procedūrām un līgumu pārvaldībai; aicina veikt visus vajadzīgos pasākumus attiecībā uz to administratīvajām struktūrām, lai nostiprinātu iekšējās kontroles procedūras, informācijas avotus un pārvaldību; uzskata, ka šādi pasākumi varētu ietvert, kur tas ir nepieciešams vai izpildāms, īpašu vienību izveidošanu ar padomdevēja funkcijām, kas, pamatojoties uz riska analīzi, konsultētu, kā vislabāk sagatavot līguma piešķiršanas procedūras, kā nodrošināt pārraudzību un veikt papildu pasākumus saskaņā ar prasībām; šajā jautājumā pieprasa Komisijai un Revīzijas Palātai nostiprināt sadarbību ar aģentūrām;

                  24.

                  atzīmē grūtības, uz kurām atsaucās daži direktori attiecībā uz aģentūrām noteikto termiņu izpildi ziņojumu iesniegšanai, kā noteikts finanšu regulā; aicina aģentūru direktorus, ņemot vērā gaidāmo finanšu regulas pārskatīšanu 2005. gadā, informēt Budžeta komiteju un Budžeta kontroles komiteju par līdz šim pieredzētajām grūtībām, lai tās varētu apspriest pārskatīšanas ietvaros; sagaida, ka direktori izteiks specifiskus priekšlikumus alternatīviem izkārtojumiem attiecībā uz termiņiem, kas varētu vislabāk atbilst viņu darbības prasībām, vienlaikus ievērojot aģentūru ziņošanas saistības kā paredzēts finanšu regulā;

                  25.

                  atzīmē aģentūru direktoru pozitīvo reakciju uz tās Parlamenta komitejas aicinājumu, kas ir atbildīga par budžeta izpildes apstiprināšanas procedūras sagatavošanu, izveidot precīzāku komunikācijas sistēmu, īpaši, lai nodrošinātu to dokumentu nosūtīšanu komitejai no aģentūrām, kas attiecas uz aģentūru ziņošanas saistībām; uzskata, ka šādas komunikācijas labāka ierīcība stiprinās tā sadarbību ar aģentūrām un veicinās demokrātisku kontroli;

                  26.

                  aicina aģentūru direktorus turpmāk papildināt savu gada darbības pārskatu, kuru iesniedz kopā ar finanšu un pārvaldības informāciju, ar tādu garantijas deklarāciju attiecībā uz darbību likumību un regularitāti, kas ir līdzīga deklarācijām, ko paraksta Komisijas ģenerāldirektori;

                  27.

                  aicina aģentūras izveidot vispusīgu komunikācijas stratēģiju, lai sava darba rezultātus piemērotā veidā darītu pieejamus vispārējai sabiedrībai, papildus šo rezultātu iesniegšanai institūcijām, dalībvalstu kompetentiem dienestiem, speciālistiem, partneriem vai īpašiem beneficiāriem; aicina aģentūras, ņemot vērā šādas stratēģijas izveidošanu, pastiprināt viņu sadarbību un informācijas apmaiņu par labāko praksi šī mērķa sasniegšanai; sagaida, ka aģentūras pienācīgā veidā informēs Parlamenta kompetentās komitejas par sekmēm šādas stratēģijas izstrādāšanā pirms nākamās budžeta izpildes apstiprināšanas procedūras;

            Vispārējie jautājumi, kas attiecas uz Revīzijas palātu un aģentūrām

                  28.

                  atbalsta Palātas iniciatīvu pievienot tabulu saviem īpašajiem ziņojumiem par aģentūru sniegto kopsavilkuma informāciju par konkrētās aģentūras kompetencēm, vadīšanu, pieejamajiem resursiem un darba rezultātiem; uzskata, ka tas veicinās šo Kopienas institūciju darba skaidrību un pārredzamību, atbilstoši nodrošinot noderīgu pamatu salīdzināšanai ar nolūku izveidot aģentūrām saskaņotu darbības ietvaru, ko ir prasījis Parlaments;

                  29.

                  aicina Palātu un aģentūras stiprināt sadarbību, lai veicinātu visu budžeta un finanšu jautājumu procedūru un tehnisko līdzekļu rūpīgu pārvaldīšanu ar nolūku izveidot metodiku, kas sagatavotu pamatu pozitīvai budžeta atbrīvošanai pašā procesa sākumā; sagaida regulāru informāciju par panākumiem un labākās pieredzes īstenošanu;

                  30.

                  aicina Palātu un aģentūras uzlabot pretrunīgās procedūras pārredzamību pirms Palātas galīgā ziņojuma par budžeta izpildes apstiprināšanu, lai izvairītos no jebkādām pretrunām vai neskaidrības, kas varētu apdraudēt visas procedūras ticamību; šajā ziņā aicina Palātu un Komisiju sagatavot priekšlikumu par realizējamu veidu, kā uzlabot informāciju par veiktajiem uzlabojumiem un/vai atklātajām problēmām no laika, kad pirmo reizi tiek apspriests Palātas sagatavošanas ziņojums, līdz lēmuma pieņemšanas laikam par budžeta izpildes apstiprināšanu, lai sniegtu visprecīzāko priekšstatu par situāciju aģentūrās.

         (1)  OV C 324, 30.12.2004., 9. lpp.

         (2)  OV L 248, 16.9.2002., 1. lpp.

         (3)  OV L 245, 29.9.2003., 7. lpp.

         (4)  OV L 357, 31.12.2002., 72. lpp.

         (5)  Kā izklāstīts 1. pielikumā Komisijas paziņojumam Padomei un Eiropas Parlamentam “Mūsu kopīgās nākotnes veidošana. Paplašinātās Eiropas Savienības politiski risināmie jautājumi un budžeta līdzekļi 2007.–2013. gadā”, (KOM(2004) 0101, 38. lpp.).

         (6)  Skatīt pielikumu Komisijas ziņojumam par 2002. gada budžeta izpildes kontroli (KOM(2004) 0648, 108. lpp.).

         (7)  OV L 269, 5.10.2002., 15. lpp.


title: Padomes Lēmums 2014/384/KĀDP ( 2014. gada 23. jūnijs ), ar kuru groza Lēmumu 2011/426/KĀDP, ar ko ieceļ Eiropas Savienības īpašo pārstāvi Bosnijā un Hercegovinā

text:
               24.6.2014

               LV

               Eiropas Savienības Oficiālais Vēstnesis

               L 183/65

         PADOMES LĒMUMS 2014/384/KĀDP
   (2014. gada 23. jūnijs),
   ar kuru groza Lēmumu 2011/426/KĀDP, ar ko ieceļ Eiropas Savienības īpašo pārstāvi Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 18. jūlijā pieņēma Lēmumu 2011/426/KĀDP (1), ar ko par Eiropas Savienības īpašo pārstāvi (ESĪP) Bosnijā un Hercegovinā iecēla Peter SØRENSEN kungu. ESĪP pilnvaru termiņš beigsies 2015. gada 30. jūnijā.

               (2)

               Lēmumā 2011/426/KĀDP, kas pēdējo reizi ir grozīts ar Lēmumu 2013/351/KĀDP (2), ESĪP bija paredzēta finanšu atsauces summa laikposmam no 2011. gada 1. septembra līdz 2014. gada 30. jūnijam. Būtu jānosaka jauna finanšu atsauces summa laikposmam no 2014. gada 1. jūlija līdz 2015. gada 30. jūnijam.

               (3)

               ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (4)

               Lēmums 2011/426/KĀDP tādēļ būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2011/426/KĀDP groza šādi:

               1)

               lēmuma 5. panta 1. punktam pievieno šādu daļu:
               “ESĪP pilnvaru īstenošanas izdevumiem paredzētā finanšu atsauces summa laikposmam no 2014. gada 1. jūlija līdz 2015. gada 30. jūnijam ir EUR 5 250 000.”;

               2)

               lēmuma 13. pantam pievieno šādu daļu:
               “Galīgo visaptverošo pilnvaru īstenošanas pārskata ziņojumu iesniedz līdz 2015. gada martam.”

         2. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2014. gada 1. jūlija.

      Luksemburgā, 2014. gada 23. jūnijā

            Padomes vārdā –

            priekšsēdētāja

         C. ASHTON

      (1)  OV L 188, 19.7.2011., 30. lpp.

      (2)  OV L 185, 4.7.2013., 7. lpp.


title: 2013/139/ES: Padomes Lēmums ( 2013. gada 18. marts ), ar ko nosaka nostāju, kas Eiropas Savienībaas vārdā jāieņem Starptautiskajā Cukura padomē attiecībā uz 1992. gada Starptautiskā nolīguma par cukuru termiņa pagarināšanu

text:
               20.3.2013

               LV

               Eiropas Savienības Oficiālais Vēstnesis

               L 77/2

         PADOMES LĒMUMS
   (2013. gada 18. marts),
   ar ko nosaka nostāju, kas Eiropas Savienībaas vārdā jāieņem Starptautiskajā Cukura padomē attiecībā uz 1992. gada Starptautiskā nolīguma par cukuru termiņa pagarināšanu
   (2013/139/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   1992. gada Starptautisko nolīgumu par cukuru noslēdza ar Padomes Lēmumu 92/580/EEK (1), un tas stājās spēkā 1993. gada 1. janvārī uz trīs gadu laikposmu līdz 1995. gada 31. decembrim. Kopš tā laika nolīguma termiņš ir ticis regulāri pagarināts uz turpmākiem divu gadu laikposmiem. Pēdējo reizi to ar Starptautiskās Cukura padomes lēmumu pagarināja 2011. gada jūnijā, un tas ir spēkā līdz 2013. gada 31. decembrim. Savienības interesēs ir atkārtoti pagarināt nolīguma termiņu. Tāpēc Komisija, kas pārstāv Savienību Starptautiskajā Cukura padomē, būtu jāpilnvaro balsot par šādu pagarinājumu,
   IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Starptautiskajā Cukura padomē, ir balsot par 1992. gada Starptautiskā nolīguma par cukuru termiņa turpmāku pagarināšanu uz laikposmu līdz diviem gadiem.
   Ar šo Komisija tiek pilnvarota paust minēto nostāju Starptautiskajā Cukura padomē.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 18. martā

            Padomes vārdā –

            priekšsēdētājs

         S. COVENEY

      (1)  OV L 379, 23.12.1992., 15. lpp.


title: 2012/338/ES: Padomes Lēmums ( 2012. gada 23. aprīlis ) par to, lai Savienības vārdā parakstītu Nolīgumu vēstuļu apmaiņas veidā starp Eiropas Savienību, no vienas puses, un Izraēlas Valsti, no otras puses, ar kuru groza 1. un 2. protokola pielikumus Eiropas un Vidusjūras valstu nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses

text:
               27.6.2012

               LV

               Eiropas Savienības Oficiālais Vēstnesis

               L 166/1

         PADOMES LĒMUMS
   (2012. gada 23. aprīlis)
   par to, lai Savienības vārdā parakstītu Nolīgumu vēstuļu apmaiņas veidā starp Eiropas Savienību, no vienas puses, un Izraēlas Valsti, no otras puses, ar kuru groza 1. un 2. protokola pielikumus Eiropas un Vidusjūras valstu nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses
   (2012/338/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas un Vidusjūras valstu nolīgums, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses (1) (turpmāk “ Eiropas un Vidusjūras valstu nolīgums”), tika parakstīts 1995. gada 20. novembrī.

               (2)

               Padome 2005. gada 14. novembrī pilnvaroja Komisiju risināt sarunas, lai panāktu lauksaimniecības produktu, pārstrādātu lauksaimniecības produktu un zivju un zivsaimniecības produktu tirdzniecības lielāku liberalizāciju ar dažām Vidusjūras reģiona valstīm. Sarunas ar Izraēlu sekmīgi noslēdzās 2008. gada 18. jūlijā. Šo sarunu rezultāti ir iekļauti Nolīgumā vēstuļu apmaiņas veidā starp Eiropas Kopienu un Izraēlas Valsti par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1. un 2. protokola un šo protokolu pielikumu aizstāšanu un grozījumiem Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Izraēlas valsti, no otras puses (2) (turpmāk “2010. gada nolīgums”), kurš stājās spēkā 2010. gada 1. janvārī.

               (3)

               Pēc 2010. gada nolīguma stāšanās spēkā Eiropas Komisijai un Izraēlai bija dažas tehniskas sanāksmes saistībā ar tā īstenošanu. Minētās sanāksmes liecināja, ka vajadzīgi daži tehniski pielāgojumi Eiropas un Vidusjūras valstu nolīgumā, lai ievērotu to iepriekšējo nolīgumu saistības, kuri ir noslēgti starp Eiropas Kopienām un Izraēlas Valsti un ir stājušies spēkā 2000. un 2006. gadā. Komisija un Izraēla 2011. gada 19. septembrī noslēdza sarunas par vajadzīgajiem tehniskajiem pielāgojumiem, kuri iekļauti jaunajā Nolīgumā vēstuļu apmaiņas veidā starp Eiropas Savienību, no vienas puses, un Izraēlas Valsti, no otras puses, ar kuru groza 1. un 2. protokola pielikumus Eiropas un Vidusjūras valstu nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses (turpmāk “nolīgums”).

               (4)

               Nolīgums būtu jāparaksta Savienības vārdā, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek atļauts parakstīt Nolīgumu vēstuļu apmaiņas veidā starp Eiropas Savienību, no vienas puses, un Izraēlas Valsti, no otras puses, ar kuru groza 1. un 2. protokola pielikumus Eiropas un Vidusjūras reģiona valstu nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, ņemot vērā minētā nolīguma noslēgšanu (3).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu, ņemot vērā tā noslēgšanu.
   3. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2012. gada 23. aprīlī

            Padomes vārdā –

            priekšsēdētāja

         C. ASHTON

      (1)  OV L 147, 21.6.2000., 3. lpp.

      (2)  OV L 313, 28.11.2009., 83. lpp.

      (3)  Nolīguma tekstu publicēs kopā ar lēmumu par tā noslēgšanu.


title: Politikas un drošības komitejas Lēmums (KĀDP) 2016/1194 (2016. gada 12. jūlijs), ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja pilnvaru termiņu (EU BAM Rafah/1/2016)

text:
               22.7.2016

               LV

               Eiropas Savienības Oficiālais Vēstnesis

               L 197/3

         POLITIKAS UN DROŠĪBAS KOMITEJAS LĒMUMS (KĀDP) 2016/1194
   (2016. gada 12. jūlijs),
   ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja pilnvaru termiņu (EU BAM Rafah/1/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Ievērojot Vienotās rīcības 2005/889/KĀDP 10. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus Eiropas Savienības Robežu palīdzības misijas Rafas šķērsošanas punktā (EU BAM Rafah) politiskās kontroles un stratēģiskās vadības nodrošināšanai, tostarp pieņemt lēmumu par misijas vadītāja iecelšanu amatā.

               (2)

               PDK 2015. gada 7. jūlijā pieņēma Lēmumu EUBAM Rafah/1/2015 (2), ar ko par EU BAM Rafah misijas vadītāju laikposmam no 2015. gada 1. jūlija līdz 2016. gada 30. jūnijam iecēla Natalina CEA kundzi.

               (3)

               Padome 2016. gada 7. jūlijā pieņēma Lēmumu (KĀDP) 2016/1107 (3), ar ko EU BAM Rafah pilnvaru termiņu pagarina no 2016. gada 1. jūlija līdz 2017. gada 30. jūnijam.

               (4)

               Savienības Augstā pārstāve ārlietās un drošības politikas jautājumos ir ierosinājusi pagarināt EU BAM Rafah misijas vadītājas Natalina CEA kundzes pilnvaru termiņu no 2016. gada 1. jūlija līdz 2017. gada 30. jūnijam,

         IR PIEŅĒMUSI ŠO LĒMUMU.
   1. pants
   Ar šo EU BAM Rafah misijas vadītājas Natalina CEA kundzes pilnvaru termiņš tiek pagarināts no 2016. gada 1. jūlija līdz 2017. gada 30. jūnijam.
   2. pants
   Šis lēmums stājas spēkā tā pieņemšanas dienā.
   To piemēro no 2016. gada 1. jūlija.

      Briselē, 2016. gada 12. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 327, 14.12.2005., 28. lpp.

      (2)  Politikas un drošības komitejas Lēmums (KĀDP) 2015/1128 (2015. gada 7. jūlijs) par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/1/2015) (OV L 184, 11.7.2015., 16. lpp.).

      (3)  Padomes Lēmums (KĀDP) 2016/1107 (2016. gada 7. jūlijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 183, 8.7.2016., 64. lpp.).